Ný lög um menntun , hæfni og ráðningu kennara og skólastjórnenda við leikskóla , grunnskóla og framhaldsskóla tóku gildi í ársbyrjun 2020 . Með þeim er lögfestur hæfnirammi um menntun og hæfni kennara og skólastjórnenda , í takt við alþjóðlega þróun , sem lýsir betur þeirri hæfni sem kennarar þurfa að búa yfir til samræmis við þá ábyrgð sem felst í starfi þeirra . Við gildistöku laganna féllu úr gildi lög um menntun og ráðningu kennara og skólastjórnenda við leikskóla , grunnskóla og framhaldsskóla , nr. 87 / 2008 . Sjá einnig leiðbeiningar um verklag við ráðningar kennara og skólastjórnenda á vef Menntamálastofnunar . Samkvæmt 4. mgr. 20. gr. laganna munu áður útgefin leyfisbréf til kennslu í leik - , grunn - eða framhaldsskóla uppfylla skilyrði fyrir leyfisbréfi með sérhæfingu á því skólastigi sem fyrri kennsluréttindi tóku til . Einstaklingur sem kennir í dag og fær laun sem leiðbeinandi , en hefur leyfisbréf á öðrum skólastigum , mun því sjálfkrafa uppfylla skilyrði fyrir leyfisbréfi sem nær til leik - , grunn - og framhaldsskólastigs . Réttarstaða viðkomandi skýrist af gildandi ráðningarsamningi að öðru leyti hvað varðar launasetningu og ráðningartímabil . Öll leyfisbréf kennara falla undir gildissvið laganna frá og með 1. janúar 2020 . Kennarar með áður útgefin leyfisbréf hafa þar með kennsluréttindi á leik - , grunn - og framhaldsskólastigi . Á þessu er sérstaklega tekið með eftirfarandi texta í 20. grein laganna : „ Áður útgefin leyfisbréf til kennslu í leik - , grunn - eða framhaldsskóla munu , með gildistöku þessara laga , uppfylla skilyrði fyrir leyfisbréfi samkvæmt þessum lögum með sérhæfingu á því skólastigi sem fyrri kennsluréttindi þeirra tóku til . “ Háskólar bera ábyrgð á að skipuleggja kennaranám sem uppfyllir skilyrði laganna . Fyrirspurnum um skipulag náms eða viðbætur í námi skal beina til háskóla sem bjóða upp á nám til kennsluréttinda . Nemendur sem innritast í kennaranám frá og með skólaárinu 2021 - 2022 skulu útskrifast af námsbrautum skipulögðum samkvæmt lögunum . Reglugerð um hæfniramma sem ætlað er að veita leiðsögn um inntak kennaramenntunar mun koma út vorið 2020 . Nánari leiðbeiningar gefa háskólar sem bjóða upp á nám til kennsluréttinda . Til að hljóta leyfisbréf þarf viðkomandi að hafa lokið meistaraprófi til kennsluréttinda . Einstaklingur sem fær höfnun á umsókn um leyfisbréf á að fá rökstuðning fyrir þeirri ákvörðun þar sem tilgreindar eru hvaða kröfur eru gerðar um útgáfu leyfisbréfs og að hvaða leyti skortir á að hann uppfylli þær . Við gildistöku laganna fluttust stjórnsýsluákvarðanir vegna afgreiðslu leyfisbréfa til Menntamálastofnunar og verða kæranlegar til ráðuneytisins . Þar af leiðandi ber að vísa erindum um hvort einstaklingur uppfylli skilyrði fyrir leyfisbréfi til Menntamálastofnunar . Samkvæmt lögunum mun Menntamálastofnun fara með ákvörðunarvald vegna útgáfu leyfisbréfa á grundvelli 10. gr . Stjórnvaldsákvarðanir sem verða teknar á grundvelli nýrra laga um veitingar og synjanir leyfisbréfa verða þar með kæranlegar til mennta - og menningarmálaráðuneytis . Það felur í sér að stjórnvaldsákvarðanir Menntamálastofnunar í tengslum við veitingu leyfisbréfa geta sætt endurskoðun í ráðuneytinu . Í samræmi við framangreint og til að koma í veg fyrir vanhæfi ráðuneytisins til að fjalla um mál sem æðra stjórnvald á síðari stigum , mun ráðuneytið að svo stöddu ekki fjalla um einstök álitaefni tengd útgáfu leyfisbréfa samkvæmt hinum nýju lögum . Samkvæmt gildandi lögum gefur ráðherra út leyfisbréf fyrir kennara til að mega kalla sig leikskólakennara , grunnskólakennara og framhaldsskólakennara . Ákvarðanir sem ráðuneytið tók á grundvelli fyrri laga fólu í sér endanlega afgreiðslu máls á stjórnsýslustigi . “